Mirisavi kukurijek
Mirisavi kukurek () je šumska zeljasta, uspravna, višegodišnja biljka iz istoimenog roda i porodice ljutića.

Opis biljke 
Stablo kukureka je zeljasto i golo, visine do 50 cm, odnosno iste dužine ili nešto duže od prizemnih listova koji prizemljuju. Pri vrhu je manje-više razgranato.

Prizemni listovi su zimzeleni sa dugačkom drškom, prstasto deljeni, a po obodu testerasto usečeni. Listovi na stabljici su slični prizemnim,samo sa kraćim i užim režnjevima.

Cvetovi su krupni, žutozeleni, veoma mirisavi, aktinomorfni i dvopolni. Listića cvetnog omotača ima 5, široko su jajasti, skoro okrugli, obodima se preklapaju. Listići krunice preobraženi su u trouglaste, levkaste nektarije. Prašnika je mnogo, zute su boje. Tučkova ima 3-8 sa dugačkim stubićem. Cveta u februaru, martu, ređe u aprilu.

Plod je mešak sa dugačkim kljunom i mnogo semena. Semena su crne sjajne boje.

Stanište 
Naseljava različita staništa od nizija do brdskih regiona. Najčešće naseljava svetle šume i šikare.

Areal 
Ova vrsta je rasprostranjena u istočnoj, centralnoj i južnoj Evropi, jugozapadnoj Aziji i na Kavkazu.

Značaj 
Ova vrsta je lekovita, ali i otrovna biljka. Takođe je i umereno medonosna biljka.

Literatura 
 Šilić, Č. 1990. Šumske zeljaste biljke. Zavod za udžbenike i nastavna sredstva: Beograd.

Ranunculales
Otrovne biljke